En psykisk syg mand står til en længerevarende straf for at skyde mod politiet. Efter mandagens grundlovsforhør i Hjørring røg han i første omgang fire uger i varetægtsfængsel, som skal tilbringes i surrogat. Det oplyser politiassessor Torben Kaufmann fra politiet i Hjørring. Skudepisoden udspillede sig i Tversted nord for Hjørring, hvor den 58-årige mand forskansede sig i et sommerhus i et døgn. Han truede med at skyde sig selv og andre, og undervejs skød han mod politiet med en riffel. Ingen kom dog noget til, og søndag lykkedes det politiet at overmande ham. Den 58-årige er ukendt i politiet register og skal nu mentalundersøges.
Den 58-årige mand, som politiet var mere end døgn om at fange i weekenden, blev i dag varetægtsfængslet i 4 uger.